**GRAD POREČ-PARENZO,** Poreč, Obala m Tita 5**,** OIB: 41303906494, kojeg zastupa gradonačelnik Loris Peršurić, kao davatelj financijskih sredstava

i

**UDRUGA \_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, RNO: \_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao korisnik financijskih sredstava (u nastavku teksta: korisnik),

sklopili su sljedeći

**U G O V O R**

**O DODJELI FINANCIJSKIH SREDSTAVA U SVRHU**

**PROVEDBE PROGRAMA/PROJEKTA U 2019. GODINI**

**Članak 1.**

Stranke potpisnice ovog ugovora suglasne su da je Grad Poreč-Parenzo (u daljnjem tekstu: Grad) dana 11.06.2019. godine objavio III. Javni natječaj za financiranje programa i projekata organizacija civilnog društva u području poljoprivrede, koji je trajao do 12.07.2019. godine, a u okviru kojega je svoju prijavu dostavio i korisnik.

Po provedenom natječajnom postupku, Gradonačelnik Grada donio je Odluku o dodjeli financijskih sredstava za provedbu programa/projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u 2019. godini u ukupnom iznosu od\_\_\_\_\_\_\_\_\_\_\_\_\_\_ kn.

Razdoblje trajanja programa/projekta je od 15.08.2019. godine do 31.03.2020. godine.

dine.

**Članak 2.**

Sredstva iz prethodnog članka osigurana su Proračunom Grada za 2019. godinu, u Razdjelu 001 - Upravni odjel opću upravu i gospodarstvo, u Glavi 00101 - Upravni odjel za opću upravu i gospodarstvo, u Programu: 1027, Aktivnosti: A100006.

**Članak 3.**

Sredstva iz članka 1. mogu se koristiti isključivo za svrhu definiranu opisnim obrascem prijave i obrascem proračuna programa/projekta te u skladu s Općim uvjetima koji su sastavni dio ovog ugovora.

Sastavni dio ovog Ugovora čine:

* Prilog 1: Opći uvjeti,
* Prilog 2: Opisni obrazac prijave programa/projekta,
* Prilog 3: Obrazac proračuna prijave programa/projekta.

**Članak 4.**

Sredstva iz članka 1. isplatit će se na transakcijski račun korisnika, IBAN HR\_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_ banci, u 2 rate.

 1. Rata – 50% odobrenih sredstava u roku od 7 dana od dana potpisivanja ugovora o dodjeli

 financijskih sredstava u svrhu provedbe programa/projekata u 2019. godini.

 2. Rata – 50% odobrenih sredstava do 31.12. 2019. godine

**Članak 5.**

Radi kontrole namjenskog korištenja financijskih sredstava korisnik se obvezuje da će Gradu dostaviti završni izvještaj o provedbi programa/projekta i utrošku sredstava najkasnije do 30. travnja 2020. za razdoblje od 15.08.2019. godine do 31.03.2020. godine.

Završni izvještaj koji treba sadržavati:

a) opisni izvještaj (C3 – Obrazac Opisnog izvještaja),

b) financijski izvještaj (C4 – Obrazac financijsko izvještaja) uz detaljno dokumentiranje svih

 troškova i priloge,

c) priloge opisnom i financijskom izvještaju,

d) opisni i financijski izvještaj u elektroničkom obliku – na CD-u ili USB-u.

Izvještaji se dostavljaju na propisanim obrascima objavljenim u sklopu natječajne dokumentacije objavljene na internetskoj stranici Grada Poreča -Parenzo [www.porec.hr](http://www.porec.hr).

**Članak 6.**

Grad pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja programa/projekta te u razdoblju od 3 godine od dana završetka trajanja istog.

Ako Grad iz rezultata utvrđenih terenskom kontrolom provedbe programa/projekta utvrdi da je visina stvarno utrošenih sredstava 20% niža od isplaćenog iznosa, obustavit će isplatu sredstava dok korisnik ne utroši ranije isplaćena sredstva.

Ako Grad iz bilo kojeg razloga predviđenog ovim ugovorom, kao i bilo kojeg drugog opravdanog razloga, zatraži povrat sredstava, korisnik ih je obvezan uplatiti na IBAN Grada broj: HR1323400091834800003 PBZ d.d., poziv na broj 68 7781– OIB udruge, bez odgode, a najkasnije u roku 30 dana od dana kada je zatražen povrat sredstava.

U slučaju da korisnik ne izvrši povrat sredstava u skladu s odredbama ugovora, Grad će pokrenuti postupak prisilne naplate, a korisnik je suglasan da ovaj ugovor služi kao vjerodostojna javnobilježnička isprava temeljem koje je moguće izvršiti prisilnu naplatu na teret IBAN računa iz članka 4. ovog ugovora.

**Članak 7.**

Korisnik potpisom ovog ugovora ovlašćuje Grad da radi nadzora namjenskog korištenja financijskih sredstava neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva, a koja je dobio od davatelja za financiranje programa/projekta.

**Članak 8.**

Korisnik se obvezuje pravodobno obavijestiti Grad o manjim i većim izmjenama ugovora.

Manje izmjene ugovora, koje ne zahtijevaju izradu Dodatka ugovoru, mogu biti:

* izmjene proračuna između proračunskih poglavlja manje od 15%,
* zamjena člana projektnog tima,
* promjena bankovnog računa korisnika,
* promjena adrese ili drugih kontakata korisnika,
* male promjene programa/projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene ugovora, koje zahtijevaju izradu Dodatka ugovoru, jesu:

* izmjene proračuna između proračunskih poglavlja veće od 15%,
* dodatak novih aktivnosti,
* promjena aktivnosti koja značajno utječe na opseg i ciljeve.

Zahtjev za izmjenama ugovora korisnik dostavlja Gradu u pisanom obliku s obrazloženjem i popratnom dokumentacijom kojom se opravdava taj zahtjev, najkasnije do 30 dana prije kraja provedbe projekta.

Svaka izmjena ugovornih obveza treba biti zatražena i odobrena u pisanom obliku.

Nadležni upravni odjel Grada ima pravo ne odobriti prenamjenu dijela sredstava, ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu.

Odluku o odobrenju ili neodobrenju izmjena Grad mora donijeti u roku od 10 radnih dana od dostave obavijesti od strane korisnika.

**Članak 9.**

Ako Grad utvrdi da korisnik financijskih sredstava:

* + nije sredstva koristio namjenski,
	+ nije proveo program/projekt u ugovorenom razdoblju,
	+ nije podnio odgovarajuće izvještaje u roku i sa sadržajem određenim ovim ugovorom,
	+ ne omogućava Gradu nadzor nad namjenskim korištenjem financijskih sredstava,
	+ ne poštuje odredbe ugovora o vidljivosti programa,

obustavit će daljnju isplatu, a korisnik će biti dužan vratiti primljena nenamjenski utrošena ili neutrošena sredstva uz obračunate zakonske zatezne kamate utvrđene u poslovnoj banci Grada Poreča.

Nenamjenskim korištenjem smatrat će se svako odstupanje od iznosa pojedinih stavki iz proračuna programa/projekta.

**Članak 10.**

Korisniku financiranja koji ne ispunjava ugovorne obveze Grad Poreč-Parenzo će uskratiti financiranje iz javnih izvora u odnosu na taj ugovor, kao i prijavu na drugi javni natječaj u razdoblju od dvije godine od dana donošenja odluke gradonačelnika o neispunjavanju ugovornih obveza.

**Članak 11.**

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Grada.

Ukoliko Korisnik ne ispuni odredbu iz stavka 1. ovog članka, smatrat će se da nije ispunio ugovornu obvezu te će se zatražiti povrat sredstava u iznosu od 10% ukupno odobrenih sredstava iz članka 1. ovog Ugovora.

Korisnik je suglasan da Grad koristi i objavljuje dostavljene fotografije, video i audio zapise iz stavka 1. ovog članka u cilju promocije i ilustracije razvoja civilnoga društva u Gradu Poreču-Parenzo.

**Članak 12.**

Stranke potpisnice ugovora suglasne su da doprinos rada volontera može biti priznat kao oblik sufinanciranja do 10% ukupne vrijednosti programa/projekta.

Vrijednost volonterskog rada određuje se u iznosu od 33 kune/sat.

Za potrebe izvještavanja o pokazateljima provedbe programa/projekta, korisnik će izvještavati samo u okvirima u ovom stavku navedene vrijednosti volonterskog sata, na način da dostavi dokaze o izvršenom volonterskom radu.

**Članak 13.**

Stranke potpisnice ugovora suglasne su da će zajedno stvarati uvjete za razvoj civilnog društva u Poreču, te povećanje društvenih vrijednosti zajednice u kojoj djeluju.

S tom svrhom, korisnik će se aktivno uključiti u aktivnosti Grada ili njegovih ustanova, a prema dogovoru s nadležnim upravnim odjelom Grada.

**Članak 14.**

Potpisom ovog ugovora korisnik se obvezuje da kao korisnik bespovratnih financijskih sredstava neće sudjelovati u izbornoj ili drugoj promidžbi političke stranke, koalicije, nezavisne liste ili kandidata, neće davati izravnu potporu političkoj stranci, koaliciji, nezavisnoj listi ili kandidatu, niti prikupljati financijska sredstva za financiranje političkih stranaka, koalicija, nezavisne liste ili kandidata za sve vrijeme trajanja ovog ugovora.

**Članak 15.**

Ugovor i sva plaćanja povezana s njim ne mogu se prenositi na treću stranu bez prethodne pisane suglasnosti Grada.

**Članak 16.**

Za svaki oblik komunikacije (dostavu obavijesti o izmjenama i dopunama ugovora i dostavu izvještaja), koji je povezan s ovim ugovorom, potrebno je navesti njegovu oznaku (klasu i ur.broj) i naziv programa ili projekta, te ga poslati na sljedeće adrese:

za Grad:

Grad Poreč-Parenzo, Upravni odjel za opću upravu i gospodarstvo, Poreč, Obala m Tita 5, e-mail: morena.micetic-fabic@porec.hr, tel: 052/634-304,

za korisnika:

*................................. (navesti: Naziv, adresa, adresa elektronske pošte, telefon).*

**Članak 17.**

Stranke potpisnice ugovora preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi programa/projekta najmanje sedam godina od posljednje uplate sredstava.

**Članak 18.**

Mogući sporovi iz ovog ugovora rješavat će se sporazumno, a ako to neće biti moguće ugovara se nadležnost mjesno nadležnog suda za Grad.

**Članak 19.**

Ako jedna ugovorna strana smatra da se ugovor više ne može provoditi na ugovoreni način u skladu s ciljevima i planiranim aktivnostima programa/projekta, o tome će se savjetovati s drugom stranom, a ukoliko ne dođe do dogovora, bilo koja strana može dva mjeseca unaprijed u pisanom obliku raskinuti ugovor.

**Članak 20.**

Na elemente koji nisu uređeni ovim ugovorom na odgovarajući se način primjenjuju Opći uvjeti (prilog 1), odredbe Pravilnika o financiranju programa, projekata i manifestacija koje provode organizacije civilnog društva („Službene novine Grada Poreča-Parenzo“ broj 1/16 i 1/18) i uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

U slučaju proturječnosti između odredbi ovog ugovora te odredbi iz drugih priloga (opisnog obrasca i obrasca proračuna programa/projekta), primjenjuju se kao pravovaljane odredbe ovog ugovora.

**Članak 21.**

Ovaj ugovor izrađen je u četiri (4) istovjetna primjerka, od kojih jedan primjerak zadržava korisnik potpore, a preostala tri zadržava Grad.

**Članak 22.**

Ugovorne stranke razumiju odredbe ovog ugovora, te ga u znak prihvaćanja vlastoručno potpisuju.

KLASA:

URBROJ:

Poreč-Parenzo, \_\_\_\_\_\_\_\_ 2019.

**GRAD POREČ KORISNIK**

Gradonačelnik Predsjednik/ca

Loris Peršurić \_\_\_\_\_\_\_\_\_\_\_\_\_\_\_\_\_\_\_\_